അഫ്ഗാന് താലിബാന് സംഘര്ഷം കാണ്ഡഹാര് പിടിച്ചെടുത്ത് താലിബാന് അഫ്ഗാനിസ്ഥാനില് താലിബാന്റെ ആക്രമണം തുടരുന്നു. നിലവില് അഫ്ഗാനിസ്ഥാനിലെ രണ്ടാമത്തെ വലിയ നഗരമായ കാണ്ഡഹാര് താലിബാന് പിടിച്ചെടുത്തിട്ടുണ്ട്. താലിബാന് പിടിച്ചെടുക്കുന്ന പന്ത്രണ്ടാമത്തെ പ്രവിശ്യാ തലസ്ഥാനമാണ് കാണ്ഡഹാര്. അഫ്ഗാനിലെ ഹെറത്, ഗസ്നി പ്രദേശങ്ങള് നേരത്തെ താലിബാന് പിടിച്ചെടുത്തിരുന്നു. കാണ്ഡഹാര് കൂടി പിടിച്ചെടുത്തതോടെ അഫ്ഗാനിസ്ഥാനിലെ 34 പ്രധാന പ്രദേശങ്ങളില് 12 എണ്ണവും താലിബാന്റെ കൈയിലായി. അഫ്ഗാനിലെ നിലവിലെ പശ്ചാത്തലം കണക്കിലെടുത്ത് കാബൂള് എംബസിയിലെ ജീവനക്കാരെ കുറയ്ക്കാനുള്ള ശ്രമം അമേരിക്ക ആരംഭിച്ചു കഴിഞ്ഞു. പ്രദേശത്തേക്ക് 3000 സൈനികരെ അയച്ചിട്ടുണ്ട്. അഫ്ഗാനിസ്ഥാനില് കുടുങ്ങിയ ഇന്ത്യക്കാര് ഉടന് മടങ്ങിയെത്തണമെന്ന് കേന്ദ്രസര്ക്കാരും നേരത്തെ അറിയിച്ചിരുന്നു. പ്രത്യേക വിമാനത്തില് ഇന്ത്യയിലേക്ക് പുറപ്പെടാനാണ് സര്ക്കാര് നിര്ദേശം. ജര്മനിയും തന്റെ പൗരന്മാരോട് അഫ്ഗാനിസ്ഥാനില് നിന്ന് എത്രയും പെട്ടെന്ന് മടങ്ങാന് നിര്ദേശം നല്കിയിട്ടുണ്ട്. ജര്മന് പൗരന്മാര്ക്കായി പ്രത്യേക വിമാനം തയാറാക്കിയതായും വിദേശകാര്യ മന്ത്രാലയം അറിയിച്ചു.